RESOLUCIÓN do 23 de outubro de 2020 pola que se conceden as axudas da Orde do 2 de xullo de 2020 pola que se establecen as bases reguladoras para a concesión de subvencións destinadas a proxectos de investigación sanitaria traslacional, programa Traslaciona COVID-19. Reforzo da investigación sanitaria de Galicia, e se dá publicidade da encomenda de xestión de carácter técnico á Axencia Galega para a Xestión do Coñecemento en Saúde para a tramitación e xestión das citadas axudas (código de procedemento SA304C).
Consellería de Sanidade — III. Outras disposicións — 04/11/2020

A Consellería de Sanidade e o Servizo Galego de Saúde, a través da Axencia Galega para a Xestión do Coñecemento en Saúde (ACIS), por medio da Orde do 2 de xullo de 2020 (DOG núm. 135, do 8 de xullo) estableceron as bases reguladoras e convocaron, en réxime de concorrencia competitiva, as axudas do programa Traslaciona COVID-19. Reforzo da investigación sanitaria de Galicia.
Unha vez finalizada a tramitación establecida no artigo 7 da convocatoria para as solicitudes presentadas, realizouse o proceso de avaliación e selección destas, de acordo co establecido no artigo 16 da Orde do 2 de xullo de 2020.
A competencia para resolver estas axudas correspóndelle ao titular da Consellería de Sanidade e do Servicio Galego de Saúde, por proposta da comisión de selección de acordo co artigo 15 da Orde do 2 de xullo de 2020.
En consecuencia, de acordo co establecido no artigo 16 da Orde do 2 de xullo de 2020 e atendendo á proposta de concesión elevada polos órganos instrutores a partir do informe da comisión de selección, a través da ACIS,
Primeiro. Concederlles aos investigadores que se relacionan no anexo I as axudas destinadas a proxectos de investigación sanitaria traslacional, programa Traslaciona COVID-19. Reforzo da investigación sanitaria de Galicia, convocadas pola Orde do 2 de xullo de 2020.
Segundo. As solicitudes non incluídas nesta resolución entenderanse denegadas ou desestimadas.
Terceiro. As axudas imputaranse aos capítulos IV e VII dos orzamentos do Servicio Galego de Saúde nas aplicacións 5001.561C.481.00 e 5001.561C.781.00.
Cuarto. De acordo co artigo 4 da Orde do 2 de xullo de 2020, a subvención será librada á entidade beneficiaria a que pertenza o grupo ou persoal investigador, conforme a concesión de resolución.
Para proceder ao libramento dos fondos será preciso que a entidade beneficiaria remita a documentación que se detalla no artigo 18 da Orde do 2 de xullo de 2020. A data límite de presentación desta documentación para a anualidade de 2020 e 2021 é a establecida no punto primeiro do artigo 18 da Orde do 2 de xullo de 2020.
Quinto. O incumprimento das obrigas contidas nesta orde ou na demais normativa aplicable, así como das condicións que, de ser o caso, se establezan na resolución de concesión, dará lugar á obriga de devolver total ou parcialmente as subvencións percibidas, así como os xuros de demora correspondentes.
Sexto. Contra esta resolución, que esgota a vía administrativa, poderá interpoñerse recurso potestativo de reposición ante a persoa titular da Consellería de Sanidade, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo no prazo de dous (2) meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 23 de outubro de 2020